Na osnovu člana 79. Zakona o visokom obrazovanju Kantona Sarajevo („Sl. novine Kantona Sarajevo“, broj: 33/17), člana 116. Statuta Univerziteta u Sarajevu, člana 23. Pravila studiranja za treći ciklus studija na Univerzitetu u Sarajevu, Odluke Nastavno- naučnog vijeća Pravnog fakulteta Univerziteta u Sarajevu broj: 01-643/18 od 14.05.2018. godine, Odluke Senata Univerziteta u Sarajevu br. 01-628/18 od 29.05.2018. godine i prethodne saglasnosti Ministarstva za obrazovanje, nauku i mlade Kantona Sarajevo, broj:11/05-3818430-4/18 od 19.06.2018. godine,

**Univerzitet u Sarajevu - Pravni fakultet**

objavljuje

**K O N K U R S**

**za upis studenata na doktorski univerzitetski studij - III ciklus studija**

**u akademskoj 2018/2019. godini**

***I***

Doktorski studij - III ciklus studija organizira se u trajanju od tri studijske godine (šest semestara) koji se vrednuje sa 180 ECTS bodova, a njegovim završetkom nakon odbrane doktorske disertacije, stiče se naučno zvanje: doktor pravnih nauka.

***II***

Pravo učešća na konkursu imaju pod jednakim uvjetima državljani BiH i strani državljani za koje je nakon postupka priznavanja inostrane visokoškolske kvalifikacije utvrđeno da imaju završeno adekvatno obrazovanje za nastavak studija na trećem ciklusu visokog obrazovanja

Pravo upisa na doktorski studij imaju svi kandidati koji ispunjavaju uvjete utvrđene zakonom, Statutom Univerziteta u Sarajevu, Pravilima studiranja za treći ciklus studija Univerziteta u Sarajevu i studijskim programom doktorskog univerzitetskog studija – III ciklus studija Pravnog fakulteta Univerziteta u Sarajevu od 25.04.2018. godine

***III***

Na doktorski studij mogu se prijaviti kandidati koji ispunjavaju slijedeće uslove:

1. diplomirani pravnik/ica sa naučnim stepenom magistra pravnih nauka uz uslov objavljena najmanje dva naučna ili stručna rada u oblasti prava (studenti sa 360 ECTS bodova);
2. diplomirani pravnik/ica sa naučnim stepenom magistra nauka drugih fakulteta društvenih nauka uz uslov objavljena najmanje dva naučna ili stručna rad u oblasti prava (studenti sa 360 ECTS bodova);
3. magistri pravnih nauka sa diplomom drugih fakulteta društvenih nauka uz uslov objavljena najmanje dva naučna ili stručna rada u oblasti prava (studenti sa 360 ECTS bodova);
4. bakalaureat prava sa zvanjem magistra prava (studenti sa 300 ECTS bodova);
5. bakalaureat prava sa zvanjem magistra iz oblasti drugih društvenih nauka (studenti sa 300 ECTS bodova);
6. magistar prava sa diplomom fakulteta društvenih nauka (studenti sa 300 ECTS bodova);
7. kandidati koji su stekli ekvivalent akademskom zvanju magistra (specijalisti), a u prvom ili drugom ciklusu, su završili pravni fakultet ili stekli ekvivalent na II ciklusu na pravnim fakultetima;
8. kandidati koji su završili prvi i drugi ciklus studija iz područja društvenih i humanističkih nauka (studenti sa najmanje 300 ECTS).

*III/1*

Kandidati koji ispunjavaju uslove iz tačke 1), 2), i 3) **upisuju treći semestar doktorskog studija,** odnosno **kandidatima koji su stekli titulu magistra nauka prije uvođenja bolonjskog trocikličnog studija priznaje se 60 ECTS bodova**.

*III/2*

U slučaju da kandidat ne ispunjava uslove u pogledu naučnih ili stručnih radova u oblasti prava uvodi se ekvivalencija odnosno supstitucija sa tri referata/saopćenja na naučnim ili stručnim skupovima, okruglim stolovima i seminarima.

*III/3*

Kandidati koji ne ispunjavaju uslove u pogledu naučnih i stručnih radova, referata/saopćenja na naučnim ili stručnim skupovima, okruglim stolovima i seminarima upisuju drugi semestar doktorskog studija odnosno na osnovu završenih postdiplomskih studija po predbolonjskim nastavnim planovima i programima priznaje im se 30 ECTS bodova.

*III/4*

Svi ostali kandidati upisuju prvi semestar doktorskog studija.

*III/5*

Izbor kandidata koji su stekli pravo za upis vrši se na osnovu rezultata postignutih na dodiplomskom/prvom ciklusu i drugom ciklusu studija (prosjek studiranja), na osnovu objavljenih naučnih i stručnih radova, učešća u projektima, poznavanja stranog jezika.

Rangiranje polaznika/ica temelji se na slijedećoj distribuciji bodova:

1. prosjek studiranja 5 bodova
2. objavljeni naučni rad 3 boda
3. objavljeni stručni rad 2 boda
4. učešće u projektima 3 boda
5. poznavanje stranog jezika 2 boda

***IV***

Nastava na doktorskom studiju će se organizirati ukoliko po konkursu bude primljeno najmanje 14 kandidata.

***V***

Školarina za doktorski studij utvrđena je u skladu sa Odlukom Vlade Kantona Sarajevo broj: 02­-05-19288-9/09 od 11.06.2009. godine o davanju saglasnosti na visinu participacije cijena usluga, upisnina i drugih troškova studija Univerziteta u Sarajevu, te fakulteta i akademija u njegovom sastavu (dostupna na <http://www.unsa.ba> - poglavlje Propisi, Cjenovnici). Visina školarine za doktorski studij na Pravnom fakultetu Univerziteta u Sarajevu iznosi 6.000,00 KM (slovima: šesthiljada KM) po godini studija. **Školarina se uplaćuje prilikom upisa svakog semestra u visini od 3.000,00 KM.**

***VI***

1. Uz prijavu na konkurs za upis na doktorski studij (III ciklus studija), kandidati su obavezni dostaviti sljedeću dokumentaciju:
2. prijavu;
3. biografiju;
4. originalnu diplomu ili ovjerenu kopiju i dodatak diplomi (za studente koji su završili studij prema Bolonjskom sistemu studija), odnosno originalnu diplomu ili ovjerenu kopiju i uvjerenje o prosjeku ocjena (za studente koji su završili studij po pred Bolonjskom sistemu studija) o završenom prethodnom obrazovanju u BiH. Studenti Univerziteta u Sarajevu koji su završili drugi ciklus studija mogu do izdavanja diplome i dodatka diplomi predati uvjerenje o završenom studiju ukoliko se promocija i dodjela diploma vrši nakon završetka roka predviđenog za dostavljanje prijava za upis po ovom konkursu;
5. Rješenje o priznavanju diplome za kandidate koji su stekli prethodno obrazovanje izvan Bosne i Hercegovine (original);
6. Izvod iz matične knjige rođenih i uvjerenje o državljanstvu, odnosno prva stranica pasoša za kandidate koji nisu državljani Bosne i Hercegovine (original ili ovjerena kopija);
7. druge relevantne dokumente kojima dokazuje ispunjavanje uvjeta za upis na doktorski studij (objavljeni radovi i sl.)
8. Prijave sa potrebnom dokumentacijom sa naznakom „Konkurs za upis studenata na doktorski univerzitetski studij - III ciklus studija u akademskoj 2018/2019. godini“ dostavljaju se:

* do 31.08.2018. godine preporučenom poštom na adresu: Univerzitet u Sarajevu - Pravni fakultet, Obala Kulina bana 7, 71000 Sarajevo;
* od 01.09.2018. godine u Službi za studentske poslove – Odjel za rad sa studentima II i III ciklusa studija, soba br. 010, prizemlje, desno (svakim radnim danom od 10:00 - 14:00 sati) ili preporučenom poštom na adresu: Univerzitet u Sarajevu - Pravni fakultet, Obala Kulina bana 7, 71000 Sarajevo.

1. Obrazac prijave može se preuzeti na web stranici Fakulteta. Nepotpune i neblagovremene prijave neće se uzimati u razmatranje.
2. **Konkurs za upis na na doktorski univerzitetski studij - III ciklus studija u akademskoj 2018/2019. godini ostaje otvoren do 15.10.2018. godine.**

***VII***

Preliminarnu rang-listu svih prijavljenih i listu primljenih kandidata Pravni fakultet Univerziteta u Sarajevu će objaviti na Oglasnoj ploči i web stranici, nakon što je verificira Nastavno- naučno vijeće, najkasnije dva dana nakon isteka roka za podnošenje prijava na konkurs.

Na objavljenu preliminarnu rang-listu kandidati imaju pravo prigovora u roku od tri (3) dana od dana objave iste. Povodom prigovora, Vijeće doktorskog studija Fakulteta obavezno je donijeti odluku u roku od tri (3) dana, te je dostaviti kandidatu.

Konačni spisak upisanih studenata Pravni fakultet u Sarajevu će objaviti na web stranici i Oglasnoj ploči najkasnije dva (2) dana nakon isteka roka za donošenje odluke po izjavljenim prigovorima.

Upis primljenih kandidata izvršit će se najkasnije sedam (7) dana prije početka nastave.

**Sve dodatne informacije zainteresirani kandidati mogu dobiti od 01.09.2018. godine u Službi za studentske poslove – Odjel za rad sa studentima II i III ciklusa studija, soba br. 010, prizemlje, desno (svakim radnim danom od 10:00 - 14:00 sati) ili na telefon: 033/206-350 lokal 254; 033/223-973.**